ಸ್ಯಾಮ್ಸಂಗ್ ಗ್ಯಾಲಕ್ಸಿ ಎಸ್೨೨

**ಸ್ಯಾಮ್‍ಸಂಗ್ ಗ್ಯಾಲಕ್ಸಿ ಎಸ್೨೨** ಎಂಬುದು ಆಂಡ್ರಾಯ್ಡ್ ಆಧಾರಿತ ಸ್ಮಾರ್ಟ್‌ಫೋನ್‌ಗಳ ಸರಣಿಯಾಗಿದ್ದು, ಅದನ್ನು ಗ್ಯಾಲಕ್ಸಿ ಎಸ್ ಸರಣಿಯ ಭಾಗವಾಗಿ ಸ್ಯಾಮ್‍ಸಂಗ್ ಎಲೆಕ್ಟ್ರಾನಿಕ್ಸ್ನಿಂದ ವಿನ್ಯಾಸಗೊಳಿಸಲ್ಪಟ್ಟು, ಅಭಿವೃದ್ಧಿಪಡಿಸಲ್ಪಟ್ಟು ಮತ್ತು ತಯಾರಿಸಲ್ಪಟ್ಟು ಮಾರಾಟಮಾಡಲಾಗಿದೆ. ೯ ಫೆಬ್ರವರಿ ೨೦೨೨ ರಂದು ಸ್ಯಾಮ್‌ಸಂಗ್‌ನ ಗ್ಯಾಲಕ್ಸಿ ಅನ್‍ಪ್ಯಾಕ್ಡ್ ಈವೆಂಟ್‌ನಲ್ಲಿ ಅನಾವರಣಗೊಂಡ ಈ ಸರಣಿಯು ಗ್ಯಾಲಕ್ಸಿ ಎಸ್೨೧ ಸರಣಿ ಮತ್ತು ಗ್ಯಾಲಕ್ಸಿ ನೋಟ್ ೨೦ ಸರಣಿಯ ಉತ್ತರಾಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತದೆ.

## ಇತಿಹಾಸ 
**ಸ್ಯಾಮ್‍ಸಂಗ್ ಗ್ಯಾಲಕ್ಸಿ ಎಸ್೨೨** ಸರಣಿಯನ್ನು ೯ ಫೆಬ್ರವರಿ ೨೦೨೨ ರಂದು ಗ್ಯಾಲಕ್ಸಿ ಎಸ್೨೧ ಸರಣಿಯ ಉತ್ತರಾಧಿಕಾರಿಯಾಗಿ ಅನಾವರಣಗೊಳಿಸಲಾಯಿತು.

## ಲೈನ್‍ಅಪ್ 
ಎಸ್೨೨ ಲೈನ್ ಮೂರು ಸಾಧನಗಳನ್ನು ಒಳಗೊಂಡಿದೆ. ಅದರಲ್ಲಿ ಗ್ಯಾಲಕ್ಸಿ ಎಸ್೨೨ ಕಡಿಮೆ ದುಬಾರಿಯಾಗಿದ್ದು, ಜೊತೆಗೆ ೬.೧-ಇಂಚು(೧೫೫ ಮಿ.ಮೀ) ಪರದೆಯನ್ನು ಹೊಂದಿದೆ ಅಲ್ಲದೆ ಇದರ ಜೊತೆಗೆ ಗ್ಯಾಲಕ್ಸಿ ಎಸ್೨೨+ ದೊಡ್ಡ ಫಾರ್ಮ್ ಫ್ಯಾಕ್ಟರ್‌ನಲ್ಲಿ ಇದೇ ರೀತಿಯ ಯಂತ್ರಾಂಶವನ್ನು ಹೊಂದಿದೆ. ೬.೬ ಇಂಚು (೧೬೮ಮಿ.ಮೀ) ಪರದೆಯನ್ನು ಮತ್ತು ವೇಗವಾದ ಚಾರ್ಜಿಂಗ್,  ದೊಡ್ಡ ಬ್ಯಾಟರಿ ಸಾಮರ್ಥ್ಯವನ್ನು ಕೂಡ ಹೊಂದಿದೆ. ಗ್ಯಾಲಕ್ಸಿ ಎಸ್೨೨ ಅಲ್ಟ್ರಾವು ೬.೮ ಇಂಚು (೧೭೩ಮಿ.ಮೀ)ಪರದೆ ಮತ್ತು ಶ್ರೇಣಿಯಲ್ಲಿನ ಅತಿದೊಡ್ಡ ಬ್ಯಾಟರಿ ಸಾಮರ್ಥ್ಯ, ಹೆಚ್ಚು ಸುಧಾರಿತ ಕ್ಯಾಮೆರಾ ಸೆಟಪ್ಅನ್ನು ಒಳಗೊಂಡಿದೆ. ಅಂತೆಯೇ ಎಸ್೨೨ ಮತ್ತು ಎಸ್೨೨+ ಗೆ ಹೋಲಿಸಿದರೆ ಹೆಚ್ಚಿನ ರೆಸಲ್ಯೂಶನ್ ಡಿಸ್ಪ್ಲೇ ಜೊತೆಗೆ ಎಂಬೆಡೆಡ್ ಎಸ್ ಪೆನ್ನನ್ನು ಹೊಂದಿದ್ದು, ಒಟ್ಟಾರೆಯಾಗಿ ಎಸ್ ಸರಣಿಯಲ್ಲಿ ಮೊದಲನೆಯದಾಗಿದೆ.

## ವಿನ್ಯಾಸ 
ಗ್ಯಾಲಕ್ಸಿ ಎಸ್೨೨ ಸರಣಿಯು ಹಿಂದಿನ ಎಸ್ ಸರಣಿಯ ಫೋನ್‌ಗಳಂತೆಯೇ ವಿನ್ಯಾಸವನ್ನು ಹೊಂದಿದೆ. ಮುಂಭಾಗದ ಸ್ವಂತಿ ಕ್ಯಾಮೆರಾಕ್ಕಾಗಿ ಫೋನಿನ  ಮೇಲಿನ ಮಧ್ಯದಲ್ಲಿ ವೃತ್ತಾಕಾರದ ಕಟೌಟ್ ಅನ್ನು ಹೊಂದಿರುವ ಇನ್ಫಿನಿಟಿ-ಒ ಡಿಸ್ಪ್ಲೇಯನ್ನು ಹೊಂದಿದೆ. ಅಂತೆಯೇ ಚಿಕ್ಕದಾದ ಎಸ್೨೧ ನಲ್ಲಿ ಪ್ಲಾಸ್ಟಿಕ್ ಹೊಂದಿರುವ ಎಸ್೨೧ ಸರಣಿಯಂತಲ್ಲದೆ, ಎಲ್ಲಾ ಮೂರು ಮಾದರಿಗಳು ಹಿಂಭಾಗದ ಫಲಕಕ್ಕಾಗಿ ಗೊರಿಲ್ಲಾ ಗ್ಲಾಸ್ ವಿಕ್ಟಸ್ + ಅನ್ನು ಬಳಸುತ್ತವೆ. ಎಸ್೨೨ ಮತ್ತು ಎಸ್೨೨+ ನಲ್ಲಿನ ಹಿಂಬದಿಯ ಕ್ಯಾಮರಾ ರಚನೆಯು ಮೆಟಾಲಿಕ್ ಸರೌಂಡ್ ಅನ್ನು ಹೊಂದಿದೆ. ಆದರೆ ಎಸ್೨೨ ಅಲ್ಟ್ರಾವು ಪ್ರತಿ ಕ್ಯಾಮೆರಾ ಅಂಶಕ್ಕೆ ಪ್ರತ್ಯೇಕ ಲೆನ್ಸ್ ಮುಂಚಾಚಿರುವಿಕೆಯನ್ನು ಹೊಂದಿದೆ.

## ವಿಶೇಷಣಗಳು 
### ಯಂತ್ರಾಂಶ 
#### ಚಿಪ್ಸೆಟ್ಗಳು 
ಎಸ್೨೨ ಲೈನ್ ವಿವಿಧ ಯಂತ್ರಾಂಶ ವಿಶೇಷಣಗಳೊಂದಿಗೆ ಮೂರು ಮಾದರಿಗಳನ್ನು ಒಳಗೊಂಡಿದೆ. ಎಕ್ಸಿನೊಸ್ ೨೨೦೦ ಅನ್ನು ಬಳಸಿಕೊಳ್ಳುವ ಕೆಲವು ಆಫ್ರಿಕನ್ ಮತ್ತು ಎಲ್ಲಾ ಯುರೋಪಿಯನ್ ರಾಷ್ಟ್ರಗಳನ್ನು ಹೊರತುಪಡಿಸಿ, ಈ ಪ್ರದೇಶಗಳ ಹೊರಗಿನ ಎಲ್ಲಾ ಮಾದರಿಗಳು ಕ್ವಾಲ‍್ಕೊಮ್ ಸ್ನ್ಯಾಪ‍್‍ಡ್ರ್ಯಾಗನ್ ೮ ಜೆನ್ ೧ ಅನ್ನು ಬಳಸುತ್ತವೆ.

#### ಪ್ರದರ್ಶನ 
"ಡೈನಾಮಿಕ್ ಅಮೊಲ್ಡ್ ೨ಎಕ್ಸ್" ಎಚ್‍ಡಿಆರ್೧೦+ ಬೆಂಬಲ ಮತ್ತು "ಡೈನಾಮಿಕ್ ಟೋನ್ ಮ್ಯಾಪಿಂಗ್" ತಂತ್ರಜ್ಞಾನದೊಂದಿಗೆ ಡಿಸ್ಪ್ಲೇಗಳು, ಇವು ಎಸ್೨೨ ಸರಣಿಯ ವೈಶಿಷ್ಟ್ಯಗಳಾಗಿವೆ. ಇದರ ಎಲ್ಲಾ ಮಾದರಿಗಳು ಎರಡನೇ ತಲೆಮಾರಿನ ಅಲ್ಟ್ರಾಸಾನಿಕ್ ಇನ್-ಸ್ಕ್ರೀನ್ ಬೆರಳಚ್ಚು ಸಂವೇದಕವನ್ನು ಬಳಸುತ್ತವೆ. ಎಲ್ಲಾ ಮೂರೂ ಫೋನ್‌ಗಳು ೧೫ವ್ಯಾಟ್‍ವರೆಗೆ Qi ಇಂಡಕ್ಟಿವ್ ಚಾರ್ಜಿಂಗ್ ಅನ್ನು ಹೊಂದಿದೆ. ಹಾಗೆಯೇ ಎಸ್೨೨ ಫೋನ್‌ಗಳು  ಸ್ವಂತ ಬ್ಯಾಟರಿ ಶಕ್ತಿಯಿಂದ ಇತರ ಕ್ವಿ-ಹೊಂದಾಣಿಕೆಯ ಸಾಧನಗಳನ್ನು ೪.೫ವ್ಯಾಟ್‍ ವರೆಗೆ ಚಾರ್ಜ್ ಮಾಡುವ ಸಾಮರ್ಥ್ಯವನ್ನು ಹೊಂದಿವೆ ಅದಕ್ಕಾಗಿ ಇದನ್ನು "ವೈರ್‌ಲೆಸ್ ಪವರ್‌ಶೇರ್" ಎಂದು ಬ್ರಾಂಡ್ ಮಾಡಲಾಗಿದೆ.

#### ಸಂಪರ್ಕ 
ಎಲ್ಲಾ ಮೂರು ಫೋನ್‌ಗಳು ೫ಜಿ ಎಸ್‍ಎ/ಎನ‍್‍ಎಸ್‍ಎ ನೆಟ್‌ವರ್ಕ್‌ಗಳನ್ನು ಬೆಂಬಲಿಸುತ್ತವೆ. ಗ್ಯಾಲಕ್ಸಿ ಎಸ್೨೨ ವೈ-ಫೈ ೬ ಮತ್ತು ಬ್ಲೂಟೂತ್ ೫.೨ ಅನ್ನು ಬೆಂಬಲಿಸುತ್ತದೆ, ಆದರೆ ಗ್ಯಾಲಕ್ಸಿ ಎಸ್೨೨+ ಮತ್ತು ಎಸ್೨೨ ಅಲ್ಟ್ರಾ ವೈ-ಫೈ ೬ಇ ಮತ್ತು ಬ್ಲೂಟೂತ್ ೫.೨  ಅನ್ನು ಬೆಂಬಲಿಸುತ್ತದೆ. ಎಸ್೨೨+ ಮತ್ತು ಎಸ್೨೨ ಅಲ್ಟ್ರಾ ಮಾದರಿಗಳು ಎನ್ಎಫ್‍ಸಿ ಯಂತೆಯೇ ಅಲ್ಪ-ಶ್ರೇಣಿಯ ಸಂವಹನಗಳಿಗಾಗಿ ಅಲ್ಟ್ರಾ ವೈಡ್‌ಬ್ಯಾಂಡ್ (ಯುಡಬ್ಲೂಬಿ) ಅನ್ನು ಸಹ ಬೆಂಬಲಿಸುತ್ತವೆ ( ೫ಜಿ ಮಿಮಿವೇವ್ ನೊಂದಿಗೆ ಗೊಂದಲಕ್ಕೀಡಾಗಬಾರದು ಎಂದು ಇದನ್ನು ವೆರಿಝೋನ್‌ನಿಂದ ಅಲ್ಟ್ರಾ ವೈಡ್‌ಬ್ಯಾಂಡ್ ಎಂದು ಮಾರಾಟ ಮಾಡಲಾಗುತ್ತದೆ). ಅಂತೆಯೇ ಸ್ಯಾಮ್‍ಸಂಗ್ ಈ ತಂತ್ರಜ್ಞಾನವನ್ನು ತಮ್ಮ ಹೊಸ "ಸ್ಮಾರ್ಟ್ ತಿಂಗ್ಸ್ ಫೈಂಡ್" ವೈಶಿಷ್ಟ್ಯ ಮತ್ತು  **ಸ್ಯಾಮ್‍ಸಂಗ್ ಗ್ಯಾಲಕ್ಸಿ ಸ್ಮಾರ್ಟ‍್  ಟ್ಯಾಗ್+** ಗಳಿಗಾಗಿ ಈ ಬಳಸುತ್ತದೆ.

#### ಕ್ಯಾಮೆರಾಗಳು 
ಎಸ್೨೨ ಮತ್ತು ಎಸ್೨೨+ ಗಳು ೫೦ ಎಮ್‍ಪಿ ವೈಡ್ ಸೆನ್ಸಾರ್, ೩x ಆಪ್ಟಿಕಲ್ ಜೂಮ್ ಜೊತೆಗೆ ೧೦ ಎಮ್‍ಪಿ ಟೆಲಿಫೋಟೋ ಸೆನ್ಸಾರ್ ಮತ್ತು ೧೨ ಎಮ್‍ಪಿ ಅಲ್ಟ್ರಾವೈಡ್ ಸಂವೇದಕವನ್ನು ಹೊಂದಿವೆ. ಎಸ್೨೨ ಅಲ್ಟ್ರಾ ತನ್ನ ಹಿಂದಿನ ೧೦೮ ಎಮ್‍ಪಿ ಸಂವೇದಕವನ್ನು ೧೨-ಬಿಟ್ ಹೆಚ್‍ಡಿಆರ್ ನೊಂದಿಗೆ ಉಳಿಸಿಕೊಂಡಿದೆ. ಇದು ಎರಡು ೧೦ ಎಮ್‍ಪಿ ಟೆಲಿಫೋಟೋ ಸಂವೇದಕಗಳನ್ನು ೩x ಮತ್ತು ೧೦x ಆಪ್ಟಿಕಲ್ ಜೂಮ್ ಜೊತೆಗೆ ೧೨ ಎಮ್‍ಪಿ ಅಲ್ಟ್ರಾವೈಡ್ ಸಂವೇದಕವನ್ನು ಹೊಂದಿದೆ. ಮುಂಭಾಗದ ಕ್ಯಾಮರಾವು ಎಸ್೨೨  ಮತ್ತು ಎಸ್೨೨+ ನಲ್ಲಿ ೧೦ ಎಮ್‍ಪಿ ಸಂವೇದಕವನ್ನು ಮತ್ತು ಎಸ್‍೨೨ ಅಲ್ಟ್ರಾದಲ್ಲಿ ೪೦ ಎಮ್‍ಪಿ ಸಂವೇದಕವನ್ನು ಬಳಸುತ್ತದೆ.

ಗ್ಯಾಲಕ್ಸಿ ಎಸ್೨೨ ಸರಣಿಯಲ್ಲಿ ಹೆಚ್‍ಡಿಆರ್+ ವೀಡಿಯೊವನ್ನು ರೆಕಾರ್ಡ್ ಮಾಡಬಹುದು ಮತ್ತು ಇದು ಹೆಚ್‍ಇಐಎಫ್ ಅನ್ನು ಬೆಂಬಲಿಸುತ್ತದೆ. ಇದಕ್ಕೆ ಪ್ರತಿಕ್ರಿಯೆಯಾಗಿ, ಗೀಕ್‍ಬೇಂಚ್ ತನ್ನ ಸೇವೆಯಿಂದ ಸಂಪೂರ್ಣ ಎಸ್೨೨, ಎಸ್೨೧ ಮತ್ತು ಎಸ್೧೦ ಶ್ರೇಣಿಯನ್ನು ಶಾಶ್ವತವಾಗಿ ಪಟ್ಟಿಮಾಡಿದೆ. ಸ್ಯಾಮ್‌ಸಂಗ್ ಅಂದಿನಿಂದ ಎಸ್೨೨ ಬಳಕೆದಾರರಿಗೆ ತಮ್ಮ ಸಾಧನಗಳಲ್ಲಿ ಜಿಒಎಸ್ ಅನ್ನು ನಿಷ್ಕ್ರಿಯಗೊಳಿಸಲು ಅನುಮತಿಸುವ ನವೀಕರಣವನ್ನು ಬಿಡುಗಡೆ ಮಾಡಿದೆ.

## ಛಾಯಾಂಕಣ 

Back of the Samsung Galaxy S22.jpg|ಸ್ಯಾಮ್‍ಸಂಗ್ ಗ್ಯಾಲಕ್ಸಿ ಎಸ್೨೨ ನ ಹಿಂಭಾಗ
Back of the Samsung Galaxy S22 Ultra.jpg|ಸ್ಯಾಮ್‍ಸಂಗ್ ಗ್ಯಾಲಕ್ಸಿ ಎಸ್೨೨ ಅಲ್ಟ್ರಾ ನ ಹಿಂಭಾಗ
20220210 삼성 갤럭시s22 시리즈.jpg|ಗ್ಯಾಲಕ್ಸಿ ಎಸ್೨೨ ಸರಣಿ
20220210 삼성 갤럭시s22.jpg|ಗ್ಯಾಲಕ್ಸಿ ಎಸ್೨೨
20220210 삼성 갤럭시 S22+.jpg|ಗ್ಯಾಲಕ್ಸಿ ಎಸ್೨೨+
20220210 삼성 갤럭시s22 울트라.jpg|ಗ್ಯಾಲಕ್ಸಿ ಎಸ್೨೨ ಅಲ್ಟ್ರಾ

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
* Galaxy S22 5G - ಅಧಿಕೃತ ವೆಬ್‌ಸೈಟ್
* Galaxy S22 Ultra 5G - ಅಧಿಕೃತ ವೆಬ್‌ಸೈಟ್ (S22 ಅಲ್ಟ್ರಾ)
* Galaxy S22 ಬಳಕೆದಾರ ಕೈಪಿಡಿ  - Samsung Galaxy S22 5G ಸರಣಿಗಾಗಿ ಬಳಕೆದಾರ ಕೈಪಿಡಿಯನ್ನು ಡೌನ್‌ಲೋಡ್ ಮಾಡಿ
* ಸ್ಯಾಮ್‍ಸಂಗ್ ಗ್ಯಾಲಕ್ಸಿ ಎಸ್೨೨

ವರ್ಗ:ಪೋನ್ ಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ